**Temakveld: Hva er konfirmasjon?**

**Innhold:** *Informasjon om ny ordning for kirke/stat, ny grunnlov, ny religionspolitikk, kristendomsdelen i RLE, konfirmasjonens teologiske betydning og hva som vektlegges i undervisningen i den lokale kirken.*

Det er et mål å bekrefte foreldrenes innsats gjennom en lang barndom, og som oppdragere. Etter luthersk teologi er deres trofaste hverdagsinnsats en kristen gjerning.

* Takk for den og takk for tillit til kirken, siden ungdommene er kommet til konfirmasjonsforberedelser. Understrek viktigheten av at hjem og kirke trekker i samme retning.
* Det betyr at ungdommenes utbytte blir større om foreldre støtter opp om undervisning, gudstjenester og aktiviteter. Genuin anledning til å knytte viktige bånd med egen sønn/datter.
* Konfirmasjonstiden som vurderingsfri sone, et sted å kunne utvikle hele menneske, hente fram andre interesser og egenskaper enn de som verdsettes på skolen.
* Konfirmasjonstiden som et sunt ungdomsmiljø med tid til å kunne samtale om viktige ting for ungdom i en avgjørende livsfase.

Kl.19.00: Foreldre kommer, får kaffe/te/noe å bite i. Kateket (eller annen konfirmantansvarlig) ønsker velkommen og forteller litt om «verdiene i konfirmantarbeidet» og «hva vil vi med konfirmasjon i vår menighet». Formidle hva vi ønsker at konfirmantene skal sitte igjen med etter et år med konfirmasjon, og løfte fram viktigheten av foreldrenes engasjement i denne tiden. Oppfordre de til å spørre hva som skjer på konfirmantsamlingene, engasjer seg i hva de lærer og hvordan ungdommene har det i kirka.

Kl.19.15: Foredrag med PP-presentasjon, en innføring i de historiske endringene som har påvirket hva konfirmasjonstiden innebærer i dag. Konfirmasjon når foreldrene var unge til forskjell fra slik vi gjør det nå.

Åpne for spørsmål og samtale rundt bordene.

Pause

Kl. 20.00: Vandring i kirkerommet (se eget vedlegg).

Denne må man sette av litt tid til, det er en stille/individuell vandring. Det er fint med bakgrunnsmusikk til vandringen. Foreldrene blir delt opp i to puljer: en gruppe går gjennom vandringen, mens den andre sitter i et anna rom og prater sammen, drikker kaffe osv. Når de begynner å komme tilbake fra første gruppe, starter neste gruppe sin vandring. De som kommer tilbake fra vandring utfordres til å snakke sammen om: Hva husker du fra din konfirmanttid? Hva ønsker du for ditt barns konfirmanttid?

KL.20.30: Liturgisk avslutning (se eget vedlegg).